Frowe aller froͤide ich lobe an dir dc dv den got gebere
Frowe aller froͤide ich lobe an dir dc dv den got gebere·
des tohter vnd des mv̊ter dv mit ganzer kv́sche were·
so dc dir niht swere· wc aller bvrden hǒbet last·
den dort der himel niht begreif noh hie das ert gerúste·
der wolte din gevangen sin mit vrier mv̊t gelúste·
wol der engen brúste· dar in sich barc der hohe gast·
des almehtikeit ist allen starken risen vbergros·
in din herze er sich beslos· menschlichen hie besvnder·
vnd wc zehimel samenthaft sin gotheit ie dar vnder·
sin wort bi dir zefleische wart durh sines geistes zvnder·
frowe durh dis wunder· nie riches lobes dir gebrast·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse